Document ID: /roh_data/filtered/fineweb-2-filterrobots_roh.jsonl.gz/53337

La regenza ha deliberà ina contribuziun chantunala per ina puntetta per velos e peduns sur il Rain Posteriur. Ella ha approvà ina dumonda da la vischnanca da Panaduz. Als custs totals da radund 1,4 milliuns francs sa participeschia il chantun cun maximalmain 463'000 francs. Las lavurs da construcziun pon cumenzar suenter las lavurs da sanaziun ch'èn previsas ils proxims dus onns.
Actualmain na pon peduns e pedunas betg traversar il Rain Posteriur tranter La Punt/Reichenau e Giuvaulta. La medema situaziun vala per ciclistas e ciclists. La puntetta vegn pendida vid la punt che va sur la via naziunala 13, curt davant il tunnel da Isla-Bella.